پریا دت

پریہ دت رانکان (پیدائش: 28 اگست، 1966ء) ایک بھارتی سیاست دان ہیں جو کانگریس سے وابستہ ہیں۔ وہ 14ویں اور 15ویں لوک سبھا میں ممبئی شمال مرکزی سے منتخب ہوئیں تھیں۔ تاہم 2014ء کے عام انتخابات میں انہیں بی جے پی کی پونم مہاجن نے 1.86 لاکھ ووٹوں سے ہرا دیا۔

ابتدائی زندگی اور تعلیم 
پریہ دت مرحوم بالی وڈ اداکار اور سیاست دان سنیل دت اور نرگس کی بیٹی ہے۔ وہ نسلًا پنجابی ہے۔ ان کے والدین انڈین نیشنل کانگریس کی نمائندگی کے لیے چنے گئے تھے۔ ان کے والد ایک سرکاری وزیر تھے۔ ان کا بھائی فلمی اداکار سنجے دت ہے جبکہ ان کی ایک بہن نمرتا دت ہے۔ اپنی بہن کی مشارکت میں انہوں نے ایک یادگار 2007ء میں انگریزی زبان میں تحریر کیا جس کا عنوان Mr and Mrs Dutt: Memories of our Parents تھا۔

پریہ کی شادی اووین رانکان سے ہوئی جو کاتھولک ہیں۔

وہ عمرانیات میں سوفیا کالج، ممبئی یونیورسٹی سے بی اے کی ڈگری حاصل کر چکی ہے۔ وہ سنٹر فار میدیا آرٹس، نیویارک شہر سے ٹیلی ویژن پروڈکشن میں پوسٹ گریجویٹ ڈپلوما رکھتی ہیں۔

سیاست 
2004ء میں اپنے والد سنیل دت کے انتقال کی وجہ سے پریہ ان کے انتخابی حلقے میں کھڑی ہوئی۔ وہ لوک سبھا نشست کے لیے قریب ترین شیو سینا امیدوار سے 172,043 ووٹوں سے فتح درج کی۔ چناؤ جیتنے کے بعد پریہ آل انڈیا کانگریس کمیٹی کی معتمد بنا دی گئی۔

رفاہی سرگرمیوں میں حصے داری 
بمبئی فسادات کے دوران اور اس کے بعد پریہ نے ممبئی کے مسلمان پناہ گزینوں کے ساتھ کام کیا۔ انہوں نے ان اقدامات کی وجہ سے دھمکی آمیز فون کالوں کی وصولی اور عوامی ہراسانی کی اطلاع دی۔

شخصی زندگی 
پریہ نے اووین رانکان سے 27 نومبر 2003ء کو شادی کی۔ رانکان اورنجوس اینٹرٹینمنٹ کے ساجھے دار ہیں جو ایک موسیقی کو فروغ دینے والی کمپنی ہے۔ وہ فاؤنٹین ہیڈ پروموشنز اینڈ ایوینٹ پرائیویٹ لیمیٹیڈ سے بھی جڑے ہیں جو ایک بازارکاری کی کمپنی ہے۔ رانکان باندرہ سے تعلق رکھنے والے ایک کاتھولک ہیں۔

کتابیات 
 Mr and Mrs Dutt: Memories of our Parents, Namrata Dutt Kumar and Priya Dutt, 2007, Roli Books. ISBN 978-81-7436-455-5.

حوالہ جات

بیرونی روابط 

 سرکاری ویب سائٹ
 نرگس: ایک بیٹی کی یادیں، از پریہ دت

1966ء کی پیدائشیں
اکیسویں صدی کی بھارتی خواتین سیاست دان
اکیسویں صدی کے بھارتی سیاست دان
بقید حیات شخصیات
پنجابی شخصیات
پندرہویں لوک سبھا کے اراکین
چودہویں لوک سبھا کے ارکان
ممبئی کے سیاست دان
مہاراشٹر سے انڈین نیشنل کانگریس کے سیاست دان
مہاراشٹر سے لوک سبھا کے ارکان
مہاراشٹر کی خواتین سیاست دان